open-index/open-wikipedia-markdown huggingface dataset:
Marrit Leenstra (reedrydster)

**Marrit Leenstra** (Wikel, 10 maaie 1989) is in earder Frysk langebaanrydster út Wikel. Se ried oant seizoen 2008/2009 by Jong Oranje. Yn maart 2008 stie se op in 27e plak op de Adelskalender.

## Biografy
### Seizoen 2006/2007
Yn novimber 2006 ried Marrit Leenstra (mei trener Jan van Veen) foar it earst in wrâldbekerstriid, dit wie de 1500 meter yn Moskou. Dit kaam troch har 9e plak op it NK ôfstannen en in oantal ôfsizzings. Se waard 6e yn de B-groep..

### Seizoen 2007/2008
Leenstra bruts troch op it NK ôfstannen 2008 wêr’t se brûns op de 1500 meter wûn. Hjirmei pleatste se har foar de world cup-wedstriden. Ek pleatste se har foar de 1000 meter, want dêr einige se as fjirde. By de world cup op 10 novimber 2007 pakte se it wrâldrekord foar junioaren op de 1500 meter ôf fan Ireen Wüst en dêrmei waard se alfte. By it NK Allround wûn se op ferrassende wize dizze ôfstân en einige se as 4e, wêrmei’t se har fersekere fan dielname oan it EK Allround yn Kolomna. Hjir ferraste se op troch op de 500 meter (twadde) as op de 1500 meter (tredde) op it poadium te einigjen. Op de lange ôfstannen waard se twa kear sânde en úteinlik einige se yn it einklassemint as seisde, wêrtroch’t se har streekrjocht pleatste foar it WK Allround yn Berlyn. Op dat WK waard ze úteinlik tolfde. Twa wiken letter waard Leenstra tegearre mei Jan Blokhuijsen wrâldkampioen op it WK foar Junioaren yn Changchun. Neidat se ek noch de Nederlânske sprinttitel foar A-junioaren ferovere hie, ferbettere se by de Olympic Oval Finals har eigen wrâldrekord foar junioaren op de 1500 meter. Ek ried se in junioarewrâldrekord op de 1000 meter en de lytse fjouwerkamp foar junioaren.

#### Kommersjele teams
Nei it WK Allround toanden de ridersploegen DSB en TVM belang yn de achttjinjierrige pupil. Leenstra liet trochskimerje dat har foarkar útgie nei TVM, omdat dizze ploech mear froulike allrounders binnen de gelederen hie as DSB. Haadtrener Gerard Kemkers fan TVM woe oer de spekulaasjes fierders gjin kommentaar jaan.

Op 19 maart 2008 waard bekend dat Leenstra foar twa jier in kontrakt tekenje sil by de TVM-formaasje en my yngong fan seizoen 2008/2009 dêrfoar ride sil. Leenstra tekende offisjeel it kontrakt op 11 april 2008.

## 2018
Yn 2018 joech se oan te stopjen mei har karriêre en keas foar har stúdzje. Leenstra hie har bachelor Future Planet helle oan de Universiteit fan Amsterdam. Yn 2018 sil se útein om har master te heljen yn de stúdzje Geo Information Science yn Wageningen.

## Resultaten

:*NC# = net kwalifisearre foar de lêste ôfstân, mar wol as # klassearre yn it einklassemint*

### Medailjespegel

## [[List fan reedrydrekords (langebaan)|Wrâldrekords]]
Healsuffiks

Affiksen komme ornaris net op harsels foar en dochs is der in groep selsstannige wurden dy't ek as affiks brûkt wurde, dat is de groep fan de **healsuffiks**.

Foarbyld fan in healsuffiks is it wurd 'ark'. Ark kin yn kombinaasje mei in soad wurden brûkt wurde as affiks: 
* boere(e)-ark
* keapman(s)-ark
* skipper(s)-ark
* skriuw-ark

## Sjoch ek
* Affiks
* List fan Fryske healsuffiksen
List fan Fryske healsuffiksen

It **[[healsuffiks]]** is in taalkundich foar- as efterheaksel. It Frysk hat de neikommende healsuffiksen:

* -ark
** skipper(s)-ark, skriuw-ark 

* -baas
** fjochter(s)baas, Jelmer-baas

* -boel
** sân-boel, snie-boel

* -boer
** griente-boer, sigare-boer

* -brot
** papier-brot, snie-brot

* -fol
** grôt-fol, heal-fol

* -guod
** snobbers-guod, mande-guod

* -man
** krante-man, pútsje-man

* -mannich
** dei-mannich, kear-mannich

* mantsje-
** mantsje-do, mantsje-mosk

* -muoi
** grytsje-muoi, saske-muoi

* -oan
** amper-oan, stadich-oan

* -om
** gysbert-om, piter-om

* -spul
** boerd-spul, griente-spul

* wyfke-
** wyfke-do, wyfke-mosk
Mario (personaazje)

**Mario** is in fideospulpersonaazje, ûntwikkele troch de Japanske Gamedesigner  Shigeru Miyamoto en wurdt sjoen as de maskotte fan de nintendo. Der binne al mear as 200 fideospultsjes dêr't er yn foarkomt sûnt hy optocht waard troch syn ûntwerpers. Yn it earstoan wie it in 2D- personaazje foar de Nintendo NES. Letter ferskynden race spultsjes, puzelspultsjes, role-playingspultsjes, fjochtspultsjes, sportspultsjes en withoefolle oare kategoryen spultsjes mei Mario as haadrolspiler.

## Wa is Mario
Mario is in lytse, grouwe Italiaanske leadgieter dy't yn it Mushroam Kingdom wennet dêr't hy de grutte held is; hy striidt hieltyd tsjin de kweade King Bowser dy’t alle kearen Princess
Peach besiket te kidneppen en it Muschroom Kingdom oernimme wol. Syn karakter kin omskreaun wurde as dapper en blier en hy ferrast syn fijannen mei de saneamde special moves. Hy wurket gauris gear mei syn broer Luigi en hat in relaasje mei Princess peach mario. Syn kweade dûbelgonger hjit Wario.

Mario is de maskotte fan Nintendo en is hjoed de dei de meast ferneamde personaazje op it mêd fan fideospultsjes. Meiïnoar binne der al mear as 285 miljoen Mariospultjses ferkocht,
dêr't de Mario-searje de bêstferkeapjende fideospulrige ea mei is. Neist de platfoarmspultsjes dêr't er faak yn ferskynt, ferskynt Mario ek yn fideospultsjes yn oare sjênres sa as de Mario Kart race searje, mar ek de Nintendo arkade sportspultsjes lykas super mario RPG: Legend of the Seven Stars de mario tennisspultsjes en de mario golfsearje.
Nêst de Mario RPG's as super mario, paper mario binne der tillefyzjeprograms, films, strips en withoefolle merchandising.
Tsjûkepôle

De **Tsjûkepôle** is ien fan de eilannen yn de Tsjûkemar. It eilân is oanlein yn 1997, tagelyk mei de Marchjepôle. De Tsjûkepôle leit it noardlikst, yn de gemeente Skarsterlân.

Der kin oanlein wurde yn 'e kom fan it eilân en oan de stegers oan de noard- en eastsiden fan it eilân. De lisplakken falle ûnder de Marrekrite, dat it oanlizzen is tastien foar op syn heechst trije nachten.
Cees Rienks de Boer

**Cornelis Rienks (Cees) de Boer** (Amsterdam, 3 augustus 1881 – Beetstersweach, 4 jannewaris 1966) wie gemeentearsjitekt fan Smellingerlân.

## Libben en wurk

Yn septimber 1920 wurdt hy troch Evert Rinsema foarsteld oan keunstner Theo van Doesburg. Van Doesburg ûntwerpt in grut tal 'kleuroplossingen' en glês-yn-leadramen foar projekten fan De Boer. It earste projekt dat De Boer en Van Doesburg tegearre útfiere binne in sechtjintal 'middenstânswenten' oan de Toerstrjitte, Easterstrjitte en Houtstrjitte yn Drachten. De ûngewoane kleuroplossing fan dit huzeblok komt De Boer lykwols op stevige krityk te stean. Herman Martin wiist it yn it artikel 'Lelijk Drachten' yn de *[[Dragtster Courant]]* rislút ôf en pleitet foar in 'skientmekommisje'. Yn antwurd dêrop ferdúdlikt De Boer syn redenen om mei Van Doesburg yn see te gean: *Stelt men zich voor een geheele straat in “kleuren” als onze trotsche [[Hegere burgerskoalle|H.B.S.]], wat zou dit versuffend werken. Wat zou ook dit forsche gebouw veel aan waarde winnen, wanneer het in pittige kleuren was geschilderd; de eentonige gevellap zou dan gaan werken. Om mijn doel te bereiken heb ik mij in verbinding gesteld met den kunstenaar Theo van Doesburg, wiens manier van werken mij den laatsten tijd zeer aantrok*. Yn desimber 1921 reizget Van Doesburg út Weimar wei nei Drachten om him dêr op 22 desimber yn de lêzing *De kleur in onze woning* foar it projekt te ferantwurdzjen. Dit ferhindere lykwols net dat koart dêrnei de 'pappegaaiebuert', sa't it wykje wyls neamd wurdt, troch de gemeente op oanfraach fan de bewenners oerskildere waard.

## Untwerpen
*Middenstânswenten, Toerstrjitte, Easterstrjitte en Houtstrjitte (Pappegaaiebuert), Drachten (1921).
*Lânbouwinterskoalle (no Agrarysk Underwiis Sintrum Fryslân), Toerstrjitte 12-14, Drachten (1921).
*Winkelpân, Vogelsang 46, Drachten (1922; ferdwûn).
*Wenhûs C.R. de Boer, Stasjonswei 52, Drachten (1922; ferdwûn).
*Kristlike ULO 'Rehobôth' (no Kristlike Skoalmienskip Liudger kolleezje; yn gearwurking mei Theo van Doesburg), Stasjonswei 118, Drachten (1922).
Thomas Romein

**Thomas Adrianus Romein** (Ljouwert, 16 desimber 1811 – Ljouwert, 24 febrewaris 1881) wie in Fryske arsjitekt.

## Beheinde biografy
Thomas Romein wie de soan fan de timmerman Jacob Romein. Nei de skoalle yn Ljouwert studearre hy yn Rotterdam. Yn 1843, neidat hy earst yn tsjinst west hie fan Wettersteat, waard hy stedsarsjitekt fan Ljouwert. Fan 1874 oant 1881 wie Romein ek direkteur gemeentewurken en hy organisearre de Ljouwerter brânwar.

Yn 1860 sloech Romein in oanbod fan de gemeente Utert foar de funksje fan stedsboumaster ôf fanwegen in neffens him te leech salaris. As stêdsboumaster woe er neutraal de publike saak tsjinje kinne en syn salaris net oanfolle moatte mei opdrachten foar partikulieren.

Hy ûntwurp benammen neoklassisistyske gebouwen.

## Inkele wurken

## Literatuer
* , *Thomas Romein; Neoclassicisme in Friesland*, Ljouwert 1992.
Ronald Zoodsma

**Ronald Zoodsma** (Snits, 5 septimber 1966) is in eardere Fryske follybalynternational. Ronald Zoodsma wie ien fan de spilers dy't meidie oan it Bankrasmodel, dat model brocht de spilers ta twa medaljes op de Olympyske Spullen.

Ronald Zoodsma die twaris mei oan de Olympyske Spullen. De earste Olympyske Simmerspullen dêr't Zoodsma oan meidie wie yn 1988 yn Seoel. Yn Súd-Korea waard it Nederlânsk follybalteam fiifde. Yn 1992 waard hy by de Simmerspullen fan 1992 yn Barselona mei it Nederlânsk team twadde efter Brazylje. Yn totaal hat Ronald Zoodsma 349 ynterlannen spile foar de Nederlânske ploech.

Nei syn karriêre as proffollyballer is Ronald Zoodsma follybaltrainer wurden. Hy is no (2010-2011) trainer by de follybalklup Lycurgus yn Grins.

Op 13 febrewaris 2011 waard bekend dat Ronald Zoodsma yn byld wie om Peter Blangé op te folgjen as bûnstrainer fan de Nederlânske ploech. Der soene noch trije gadingmakkers wêze foar dy funksje. Op 22 maart 2011 waard lykwols bekend dat Edwin Benne de nije bûnstrainer wurde soe, mei as assistint Henk-Jan Held.

## Sjoch ek
* List fan Nederlânske follyballers
Fuotbalferiening De Harkema-De Pein

**Fuotbalferiening De Harkema-De Pein** is oprjochte op 5 july 1946 en spilet op de fjilden oan Sportpark de Bosk op De Harkema. It tenu fan de klup bestiet út in grien-giele streke shirt, griene broek en rien-giele streke sportsokken.

## Skiednis
Yn de earste sân jier fan har bestean fjirde Harkema-De Pein 1 leafst fiif kampioenskippen. Letter yn 1970 soe de klup sels it heechst helbere amateurnivo helje: de earste klasse. Sûnt 1972 spilet de Harkema-Opeinde har thúswedstriden op Sportpark De Bosk op De Harkema, dizze akkommodaasje diele se mei de Harkemase Boys. Oant 2016 wie Harkema-De Pein in sneinsferiening. Dat jier waard der by in ledegearkomste besletten dat de klup de oerstap meitsje soe nei it sneonsfuotbal.
711

## Foarfallen
* Thiadsvind, dochter fan 'e Fryske kening Redbad trout mei Grimoald, soan fan Pippyn fan Herstal fan de Franken.
* Troch in opstân ferliest Justinianus II fan Byzantium syn diadeem en syn holle. Philippicus wurdt keizer. 
* De legeroanfierder Tarik ibn Zijad nimt it súdlikste puntsje fan Spanje (Calpe) yn. It wurdt nei him ferneamd: Gibraltar. Hy bout op dat plak in festing.
* De moslims falle dêrnei it Fisigoateryk binnen. De lêste kening Roderic komt om nei de Slach fan Guadalete. Hast it hiele skiereilân komt yn Arabyske hannen. Dit is de ein fan it Fisigoateryk.
* Childebert II, kening fan de Franken, wurdt opfolge troch Dagobert III.
## Berne

## Ferstoarn
* July — Roaderik, kening fan de Fisigoaten
Skiedkundige

In **skiedkundige** of **histoarikus** is in wittenskipper dy't him dwaande hâldt mei skiedkundig (histoarysk) ûndersiik en dêroer publisearret yn de foarm fan in artikel of in boek. By dat ûndersiik wurdt gebrûk makke fan in ferskaat oan middels dy't ynsjoch jouwe kinne yn skiednis, bygelyks troch de archeology, mar dat kin ek op it mêd lizze fan hiel wat oars. Om skiedkundige foarfallen ferklearje te kinnen, wurde deugdlike analyzes makke, faak yn de foarm fan teoryen, wêrby't besocht wurdt om de grutte linen fan de skiednis te ûntraffeljen.   

## Universitêre graad
Ien mei him *skiedkundige* neamme as er beskikt oer in universitêre of  Akademyske graad.
Maria Sterk

**Maria Sterk** (Ferwert, 5 juny 1979) is in earder Fryske maratonrydster.

Yn 2005 einige se as tredde yn de Essent Cup en op 11 febrewaris foel se it wrâld-oererekord foar froulju oan dat doe noch yn hannen wie fan Lian van Tol mei 34.507,30 meter. It rekord fan Van Tol wie 34.507,30 meter. Op 30 maart 2005 bruts se dat rekord op Thialf op It Hearrenfean en mei in ôfstân fan 36.441,26 meter. By dat besykjen it rekord te brekken harke se nei muzyk fan Anastacia, Anouk en Tina Turner om hat te stimulearjen. Begjinnend mei rûntsjes fan 37 sekonden naam se in foarsprong fan in minút op it âlde rekord foardat se oan rûntsjes fan 40 sekonden begûn. Op de einstreek wie har gemiddelde rondetiid 39,5 sekonden, wat genôch wie om it rekord te brekken en te bringen op in ôfstân fan 36.441,26 meter. 

Maria Sterk waard twadde yn de Greenery Seisdeiske fan 2006. Se koe gjin wedstryd winne, mar einige as twadde yn twa wedstriden en garre genôch punten om twadde te wurden efter Daniëlle Bekkering, mar foar Elma de Vries. It slagge har boppedat om earste en twa tredde plakken te heljen yn de Essent Cup 2006-2007. Se waard tredde efter Bekkering en De Vries.

Op 11 jannewaris 2015 makke Sterk bekend dat se ophâlde soe mei maratonreedriden om't se yn ferwachting wie fan har earste bern.
Maria Sterk is in suster fan bassist Meindert Sterk.

## Utslaggen
Jeltje van Nieuwenhoven

**Jeltje van Nieuwenhoven** (Noardwâlde (Fryslân), 2 augustus 1943) is in Nederlânsk politikus fan Frysk komôf. Se siet fan 1981 oant 2004 yn de Twadde Keamer foar de PvdA. Yn 2004 ferliet Van Nieuwenhoven de Keamer om deputearre te wurden fan de provinsje Súd-Hollân. 

## Wurkpaad
Nei de MULO folge se in oplieding ta bibletekaresse. Dat fak die se tusken 1960 en 1979. Wylst wie se lid wurden fan de PvdA en ferfolde se binnen dizze partij ferskeidene funksjes, wêrûnder gemeenteriedslid en wethâlder yn de gemeente Finkefean en Waverfean (yn 1989 opgien yn De Rûne Feanen).

Op 15 septimber 1981 waard se keazen as lid fan de Twadde Keamer. Op in koarte ûnderbrekking yn 1982/1983 nei hat se oan ien trie wei Twadde Keamerlid west. Tusken 1998 en 2002 wie se foarsitter fan de Twadde Keamer, as earste frou yn de skiednis. Nei de ferkiezingsnederlaach fan de PvdA yn 2002 waard se fraksjefoarsitter fan de PvdA: hjirop lei se it foarsitterskip fan de Twadde Keamer del. Yn 2002 waard se troch Wouter Bos ferslein by in lederieplachting oer it listlûkerskip foar de ferkiezingen fan 2003. Sûnttiid wie se fisefraksjefoarsitter.

Yn de Twadde Keamer hold Jeltje van Nieuwenhoven har dwaande mei keunst, kultuer en ynternasjonaal kultuerbelied. Ek wie se foarsitter fan de fêste kommisje foar Nederlânsk-Antiljaanske en Arubaanske saken.

Ein oktober 2004 ferliet Jeltje van Nieuwenhoven de Twadde Keamer. In dei letter waard se ynstallearre as lid fan Deputerare Steaten fan Súd-Hollân. Op it PvdA-kongres fan 29 jannewaris 2005 waard se ûnderskieden mei de Gouden Spjelde fan de partij, dy't earder allinnich útrikt wie oan Joop den Uyl en Max van der Stoel. Op 15 maart 2006 makke se bekend per direkt har funksje as deputearre del te lizzen, op advys fan dokters. Se hie lest fan hege bloeddruk en wie yn ein. Op 30 july 2006 wie se te gast yn it bekende VPRO-programma Zomergasten. Fanút har âlde berop fan bibletekaresse docht se sa no en dan semi-offisjele aktiviteiten foar de bibleteekbranche: deifoarsitterskip fan seminars ensfh.

Van Nieuwenhoven waard per 1 oktober 2006 troch de destiidske minister fan Ferkear en Wettersteat, Karla Peijs beneamd as iepenbier ferfier-ambassadeur foar twa dagen yn de wike, foar in perioade fan twa jier. De ynformele funksje is ynsteld om by konflikten tusken partijen yn it iepenbier ferfier - (desintrale) oerheden, ferfierders, reizgers - te bemiddeljen. Ein juny 2008 makken de minister en steatssekretaris fan V&W, Camiel Eurlings en Tineke Huizinga, bekend dat se dy funksje nochris foar twa jier beklaaie mocht.

Yn 2007 wie Jeltje van Nieuwenhoven lid fan de kommisje dy't de Kanon fan de Nederlânske film opsteld hat.

Maart 2010 waard hja keazen as riedslid fan de gemeente De Haach. Sy is dêr teffens foarsitter fan de PvdA-fraksje. By de gemeenteriedsferkiezingen yn 2018 stie hja op it 26e plak sadat se net keazen wurde koe. Se naam doe ôfskied fan in 40 jier lange politike karriêre.

## Keppeling om utens
* www.parlement.com
Margriet Zegers

**Margriet Zegers** (It Hearrenfean, 29 april 1954) is in eardere hockeyinternational. 

Fan 1980 oant 1984 spile se yn totaal 55 interlands (nul doelpunten) foar de Nederlânske frouljuploech. 

## Grutste prestaasjes
*  WK Hockey 1981 yn Buenos Aires (Arg)
*  WK Hockey 1983 yn Kuala Lumpur (Mal)
*  EK Hockey 1984 yn Rijsel (Fra)
*  Olympyske Spullen 1984 yn Los Angeles (FS)

## Keppeling om utens
* Interland histoarje
Nynke Klopstra

**Nynke Klopstra** (Gytsjerk, 5 april 1973) is in eardere Fryske judoka.

Klopstra wûn de brûnzen medalje op it Europeesk Kampioenskip fan 2004 yn Boedapest yn de klasse oant 48 kg. Yn dizze klasse wûn se seis kear nei elkoar it Nederlânske Kampioenskip fan 1998 oant 2003. Nei har súkses op it Europeeske Kampioenskip krige se ferskate blessueres en besleat op te hâlden mei har judokarriêre op 30 oktober 2006

## Medaljes
: 1998 Nederlânsk Kampioenskip (-48 kg), 's-Hertogenbosch
: 1999 Nederlânsk Kampioenskip (-48 kg), 's-Hertogenbosch
: 2000 Nederlânsk Kampioenskip (-48 kg), 's-Hertogenbosch
: 2001 Nederlânsk Kampioenskip (-48 kg), 's-Hertogenbosch
: 2002 Nederlânsk Kampioenskip (-48 kg), Amsterdam
: 2003 Nederlânsk Kampioenskip (-48 kg), Amsterdam
: 2004 Europeesk Kampioenskip (-48 kg), Boedapest
Fuotbalferiening Harns

**Fuotbalferiening Harns** wie de fuotbalklup fan Harns. De klup waard oprjochte op 1 july 1954 en spile op de fjilden oan de Sudergrêftswâl.
*Tenu: wyt shirt mei fertikale brede bân, wite broek en reade sportsokken.
Roelof Klein

**Roelof Klein** (De Lemmer, 7 juny 1877 - Montclair (New Jersey), 14 febrewaris 1960) wie in earder Frysk roeier.

## Earste oerwinning
Hy roeide by de Delftske feriening *[[Laga]]*. It hichtepunt fan syn karriêre wienen de Olympyske Simmerspullen 1900 yn Parys, doe't hy tegearre mei François Brandt earste waard yn de twa mei stjoerman. Se hienen earst in Nederlânske stjoerman, mar dy blykte wat te swier te wêzen, sadat in ûnbekend Frânsk jonkje yn de boat setten waard. Se einigen as earste yn in tiid fan 7:34.2 foar twa Frânske boaten. Omdat it in mingde Nederlânsk-Frânske equipe wie wurdt harren oerwinning troch it IOC net oanmerkt as in Nederlânske, mar Brandt en Klein binne wol de earste Nederlânske Olympysk kampioenen út de skiednis.

## Wrâldkampioen
Roelof Klein makke ek diel út fan de acht dy't yn Parys it tredde plak helle. Hy en Brandt hienen nammers gjin idee dat sy oan Olympyske Spullen meidien hienen. Harren hiele libben binne se der fan útgien dat se yn Parys wrâldkampioen wurden wienen. Se krigen ek gjin medalje (dy waarden by de Spullen pas fjouwer jier letter ynfierd) mar in brûnzen byld mei it byskrift dat se in roeiwedstriid wûn hienen by de Wrâldtentoanstelling. It is no yn besit fan in pakesizzer fan Brandt dy't yn Austraalje wennet.

Klein gie te arbeidzjen by in bûtenlânsk ûnderdiel fan Shell, en emigrearre letter nei Amearika. Roelof Klein ferstoar op 14 febrewaris 1960, yn 'e âldens fan 82 jier.
Carien Kleibeuker

**Carien Kleibeuker** (Rotterdam, 12 maart 1978) is in earder Nederlânsk hurdrydster. Se wie spesjalisearre op de lange ôfstannen, benammen de 5000 meter. Op de 10.000 meter hat se (2007) it Thialf-baanrekord: 14.39,76, mear as in heale sekonde stadiger as it nasjonale rekord fan Carla Zijlstra út 1997: 14.39,22.

## Biografy
Op ferskate toernoaien wist Kleibeuker sa no en dan de nasjonale top en dêrnei ek de Europeeske en wrâldtop te berikken. 
By de Nederlânske kampioenskippen per ôfstân yn Dimter yn 2000 helle Kleibeuker har oant dan ta ienige medaljle op in grut toernoai, se einige as tredde op de 5000 meter.

### Seizoen 2005/2006
Nei dizze prestaasje waard der net folle mear oer har fernom as it om opfallende prestaasjes gie. Oant se op 9 desimber 2005 op deselde 5000 meter winnaresse waard fan de B-groep by de World Cup. Hjirtroch krige se in nominaasje yn de oanrin nei de Olympyske Winterspullen 2006 yn Turyn. Om wis te wêzen fan kwalifikaasje moast Kleibeuker by de NK ôfstannen op It Hearrenfean by de earste trije einigje.

By dy NK ôfstannen 2006 (holden op 30 desimber 2005) slagge Kleibeuker yn har misje. Se einige net allinnich yn de top trije, mar wist de ôfstân winnend ôf te sluten. Allinnich Renate Groenewold, Gretha Smit en Moniek Kleinsman dy’t efterinoar twadde, tredde en fjirde waarden kamen noch wat yn de buert. Foar Groenewold en Smit levere dizze prestaasje teffens kwalifikaasje op, mar Moniek Kleinsman moast it dwaan mei har startbewiis op de 3000 meter dat se in pear dagen earder ôftwong.

Op de Olympyske Winterspullen 2006 helle se it 10e plak op de 5000 meter.

Nei in troch oertrening teloarstellend seizoen 2006/2007 makke Carien Kleibeuker op 31 july 2007 bekend te stopjen mei riden. Se ruile de iisbaan yn foar in karriêre as fysiotherapeute. Yn 2010 kaam Kleibeuker werom op it iis. Yn jannewaris 2020 naam Kleibeuker definityf ôfskied as reedrydster.

## Persoanlike records

## Resultaten
Meindert de Jong

**Meindert De Jong** (Wierum, 4 maart 1906 – Allegan, Michigan, 16 july 1991) wie in skriuwer fan berneboeken. 

De Jong emigrearde yn 1914 mei syn famylje nei de Feriene Steaten. Hy gie nei de kristlike skoalle en it Calvin College yn Grand Rapids, Michigan en studearre oan de universiteit fan Chicago, mar sûnder titel. 

Hy hie ferskate beroppen yn de krisisjierren en op oantrunen fan in pleatslike bibletekaris begûn hy mei it skriuwen fan berneboeken. Syn earste boek wie *The Big Goose and the Little White Duck* en ferskynde yn 1938.

Hy skreau ferskate boeken eardat er yn de Twadde Wrâldoarloch it Amerikaanske leger yn gie en yn Sina legere waard. Nei de oarloch begûn er wer te skriuwen en wenne ferskate jierren yn Meksiko. Letter gie er in skoft nei Michigan. Nei him ta wenjen setten te hawwen yn Noard Karolina gie er werom nei Michigan foar de lêste jierren fan syn libben. 
Yllustrator Maurice Sendak wurke mei oan seis fan syn boeken. 

## Prizen
* *Shadrach* en *Hurry Home Candy* waarden beide Newbery Honor boeken yn 1954.
* *[[The Wheel on the School]]* krige de Newbery Medalje yn 1955.
* *[[The House of Sixty Fathers]]* krige de Josette Frank Priis (doe de berneboekepriis fan Child Study Association neamd) yn 1956.  It waard ek in Newbery Honorboek neamd yn 1957.
* *Along Came A Dog* waard in Newbery Honor boek neamd yn 1959.
* Yn 1962 wûn De Jong de ynternasjonale Hans Christian Andersen Priis foar syn bydrage oan de berneliteratuer. Hy wie de earste Amerikaan dy’t dizze priis krige.
* *Journey from Peppermint Street* wûn de Nasjonale boekepriis yn 1969.
* Yn 1973 krige Meindert de Jong fan Nederlân in Sulveren Griffel foar *Candy, kom terug!*

## Keppeling om utens
* Meindert De Jong op Harper Collins
* "A Conversation with Meindert De Jong" - Iennichst bekende fideo-ynterview mei Meindert De Jong. Orizjinele opname út 1986. DVD
Ulrich Huber (1636-1694)

**Ulrich Huber** (of **Ulrik Huber**; Dokkum, 12 maart 1636 – Frjentsjer, 8 novimber 1694) *of Ulrich Huber, of Ulricus Huber*, wie in professor rjochtsgeleardheid oan de Universiteit fan Frjentsjer en in polityk filosoof. 

Huber studearre yn Frjentsjer, Utert en Heidelberg. Hy begûn yn 1657, op tige jonge leeftiid, as professor redenrikens en skiednis en yn it jier 1665 waard hy professor rjochtsgeleardheid. Fan 1679 oant 1682 wie Ulrik Huber in rjochter oan it Hof fan Fryslân. Hjirnei gie er werom as professor rjochtsgeleardheid oant syn dea yn 1694.
Syn wichtichste wurk, *De jure civitatis libri tres*, waard oarspronklik publisearre yn 1672 en waard dêrnei in oantal kearen oanpast oant 1694. Huber beskôge it frijwillich ôfstân dwaan fan frijheid en de berte fan in bern fan in froulike slaaf tastiene grûnen foar slavernij. Dat gou ek foar kriichsfinzenen en stiiffêste kriminelen.

Neist syn wurk, wie er benammen ynternasjonaal bekend troch syn stúdzjes oer it Romeinsk rjocht. Hy levere, krektas Hugo Grotius en Johannes Voet, in wichtige bydrage oan it Romeinsk-Hollânsk rjocht. Yn Nederlân waard er ek bekend troch syn wurk *Heedensdaegse Rechtsgeleertheyt soo elders, als in Friesland gebruikelijk (1686, 1786)*. Yn dat wurk presintearre hy in folslein oersjoch fan it rjochtssysteem fan Fryslân fan dy tiid.

Hy wurdt sjoen as de grutste jurist fan de provinsje Fryslân fan alle tiden. Op de Universiteit fan Grins is in ynstitút fan de Fakulteit Rjochten nei him ferneamd. Syn soan Harmannus Huber wie siktaris fan de Steaten fan Fryslân en boargemaster fan Snits.

## Keppeling om utens

* Ulrik Huber-ynstitút
* ''Heedendaegse rechts-geleertheyt, soo elders, als in Frieslandt gebruikelijk dl 1''
* ''Heedendaegse rechts-geleertheyt, soo elders, als in Frieslandt gebruikelijk dl 2''
Elma de Vries

**Elma de Vries** (De Haule, 20 maart 1983) is in earder Frysk langebaanrydster, skeelerster en maratonrydster. Sy waard yn it seizoen 2007/08, krekt as har broer Bob de Vries, útroppen ta maratonrider fan it jier.

Yn it seizoen 2001/2002 ried Elma de Vries ( bynamme *Elmie* of *Elmo*) yn Jong Oranje. Nei 2 WK's foar junioaren en 2 seizoenen stoppe se lykwols mei it langebaanriden. Hjirnei gie se troch mei maratonriden. Har rentree yn it langebaanriden makke se yn seizoen 2006/2007 by it NK ôfstannen. It seizoen dêrnei helle se ûnder mear in fjirde plak op de 5000 meter. Har karriêre yn it maratonriden is in stik ymposanter. Yn seizoen 2005/2006 wûn se 7 kear op keunstiis wêrûnder 3 etappes fan the Greenery en de iepeningswedstriid fan it seizoen. Boppedat waard se winner fan de greenery 4-deiske en tredde yn it einklassemint.

## Persoanlike rekords
* 500m : 40,71 (15 novimber 2002 yn Erfurt)
* 1000m : 1.20,29 ( 8 maart 2003 op It Hearrenfean )
* 1500m : 2.02,85 ( 17 novimber 2002 yn Erfurt )
* 3000m : 4.15,52 ( 27 oktober 2007 op It Hearrenfean )
* 5000m : 7.02,90 ( 1 desimber 2007 yn Kolomna )

## Resultaten

## List fan wrâldrekords langebaan
Marjon Wijnsma

**Marjon Wijnsma** (Gytsjerk, 18 july 1965) is in eardere Fryske mearkampster dy't yn Eindhoven wennet. Se is ek in sterk heechspringster en fierspringster en hat in lingte fan 1,82 meter. Se is fiif kear Nederlânsk kampioene (in- en outdoor) en die twaris mei oan de Olympyske Spullen.

Op it EK indoor 1989 waard se mei har trainer Henk de Louw by it ûnderdiel fierspringen yn de finale achtste mei 6,30 m. De wedstriid waard wûn troch de Sineeske Galina Tsjistjakova (6,98 m) en de Nederlânske Tineke Hidding waard sânde (6,33 m).

## Nederlânske kampioenskippen
**Outdoor**

**Indoor**

## Persoanlike rekords
**Outdoor**

**Indoor**

## Prestaasjes
Frysk Fersetsmuseum

It **Frysk Fersetsmuseum** is in museum dat diel útmakket fan it Frysk Museum op it Saailân yn Ljouwert dat wijd is oan de Twadde Wrâldoarloch.

## Skiednis

It museum waard yn 1979 oprjochte yn de Kânselarij as selstannich museum. De kolleksje fan Catharinus (Bob) Reitsma waard it Verzetsmuseum Friesland. Reitsma wie ek de skriuwer fan it boek *Tekens aan de weg - tekens aan de wand*. It Fersetsmuseum waard op 27 septimber 1979 iepene. It waard it earste fersetsmuseum fan Nederlân. Oanset ta it museum wie de befrijingseksposysje V-25 yn it Beursgebou yn 1970. De feriening Friesland 1940-1945 spile in wichtige rol by de oprjochting fan it Fersetsmuseum yn Ljouwert. Sân moanne nei de iepening op 23 april 1980 kaam de 10.000ste besiker. Yn de jierren '80 ferhuze it museum nei in pân oan it Suderplein. It Fersetsmuseum waard yn 1994 ûnderdiel fan it Frysk Museum. Yn 1995 ferhuze it wer werom nei de Kânselarij. Yn 2013 ferhuze it museum nei it Wilhelminaplein (Saailân) . Yn desimber 2019 waard it museum fannijs ynrjochte. It is fêstige op 'e twadde ferdjipping fan it gebou fan it Frysk Museum.

## Kolleksje
De kolleksje is yndield yn:
* It ferset
* Ferfolging
* Kollaboraasje
* De Oerfal op it Hûs fan Bewar door het Nederlânsk ferset op 8 desimber 1944.
* Net kieze, mar oanpasse

Yn de kolleksje binne trije monuminten yntegreard:
* Earegalerij mei de 290 fallenen yn it Frysk ferset
* De muorre mei de nammen fan de 616 fermoarde joaden út Fryslân
* In tinkstien foar de ±1000 omkommen Fryske twangarbeiders 

De Twadde Wrâldoarloch wurdt boppedat presintearre yn 25 haadstikken. Troch tema's wurdt de fersetsline trochlutsen nei it meitsjen fan in kar yn it hjoeddeiske libben.

Yn de besikerskompjûter binne tûzenen foto's en feiten tagonklik. Der kin socht wurde op namme, datum of plak. 
De Bibleteek, Argyf en Dokumintaasjesintrum binne spesjaal bedoeld foar ûndersyk en publikaasje.
It Fersetsmuseum is ek yn boekfoarm ferskynd ûnder de titel 'Een Tweede Wereldoorlog'.


Ljouwert Fersetsmuseum fersetsmonumint.jpg|*Earegalery*
HD Liberator.jpg|Harley-Davidson *Liberator, motor*
Radio hidden in a book.jpg|*Radio ferside brocht yn in boek*
Exhibition Fries Verzetsmuseum 19.jpg|*Part fan de kolleksje*


## Sjoch ek
* List fan Fryske musea
Johannes Acronius Frisius

**Johannes Acronius** (of **Atrocianus**) **Frisius** (Akkrum, 1520 - Bazel, 18 oktober 1564) wie in Fryske natuerkundige en wiskundige út de 16e iuw.

Sy namme ferwiisd nei syn berteplak Akkrum. Fan 1547 ôf wurke hy as professor yn de wiskunde yn Basel en nei 1549 as professor yn de logika, en yn 1564 yn de medisinen. Hy stoar troch de bûdepest yn datselde jier. Neist wiskundich en wittenskiplik wurk hat hy Latynske poëzij and humanistyske artikels skreaun. 

Acronius wie befreone mei de glêsskilder en doper David Joaris, oer wa't er op 28 july 1559 in libbensbeskriuwing publisearre yn *Ad N.N. popularem Epistola*.

## Publikaasjes
* *De motu terrae*
* *De sphaera*
* *De astrolabio et annuli astronomici confectione*
* *Cronicon und Progrosticon astronomica*, manuscript
* biografy and 45 aforismen fan de anabaptist David Joris.

## Boarnen
* *Allgemeine Deutsche Biographie* - online version at Wikisource
ZVV Haulerwykske Boys

**ZVV Haulerwykske Boys** (*Zaterdag Voetbalvereniging Haulerwijkse Boys*), faak ôfkoarte ta **HWB** wie in fuotbalklup út Haulerwyk, dy't op 18 april 1961 oprjochte waard. Op 1 july 2015 fusearre Haulerwykske Boys mei Fuotbalferiening Haulerwyk ta Sportferiening Haulerwyk.

It earste alvetal fan de klup spile yn it lêste seizoen (2014/15) yn de Sneon fiifde klasse. 

De klup spile tegearre mei sneinsferiening Fuotbalferiening Haulerwyk op sportpark De Hichte oan de Scheidingsreed yn Haulerwyk. It tenu fan de klup bestie út in giel-swart streke shirt, swarte broek en giel-swart streepte sokken.
Bernard Fokke

**Bernard Fokke** (ek wol *Barend Fokke*) libbe yn de 17e iuw en wie in Fryske kapitein foar de VOC. Hy wie bekend omdat hy sa ferskuorrende hurd sile koe op syn reizen fan de Republyk nei Java. Yn 1678 lei hy de ôfstân ôf yn trije moanne en fjouwer dagen. Dy reistiid waard ôflaat fan de datearring fan in steapel brieven dy't hy oan de Gûverneur-generaal fan Nederlânsk-Ynje, Rijckloff van Goens besoarge.

Letter waard ta eare fan him in stânbyld oprjochte dat him ôfbyldet yn Fryske klaaiïng. Dat stânbyld stie op it eilân “Het Kuipertje”, foar de haven fan Batavia. It byld waard yn 1808 troch de Ingelsken fernield.

Fokkes snelle reizen fieden spekulaasjes dat hy help krige fan de duvel, dy't him oan board as syn grutte swarte poedel foardwaan soe. Mei omdat hy nea weromkaam fan syn lêste reis wurdt Fokke faak sjoen as de skipper dêr't de sêge fan it spûkskip “De Fleanende Hollanner” op basearre is.

Yn Balk en Ljouwert is in strjitte nei him neamd.
Larry Titus van Wieren

**Larry Titus van Wieren**, ek **Larry van Wieren**, (bynamme *De Snor*) (Boalsert, 3 maaie 1951) is in Nederlânsk-Kanadeesk iishockeyer, dy't 9 jier spile foar iishockeyklup It Hearrenfean, 102 kear spile foar de Nederlânske iishockeyploech en dêryn 29 kear (59 assists) skoarde. 

De oanfaller emigrearre op jonge leeftiid mei syn âlden nei Edmonton, Kanada, mar kaam begjin jierren santich werom nei Fryslân, benammen om syn pake en beppe te sjen. Van Wieren kaam yn kontakt mei it Nederlânske iishockey en spile efterinoar foar De Haach (3 jier), Utert (1 jier) en It Hearrenfean (9 jier). 

By It Hearrenfean, offisjeel de Feenstra Flyers neamd, fierde Van Wieren syn grutste súksessen. Dêr waard hy ek yn syn twadde seizoen (1976-1977) beneamd ta spiler-coach. Mei kollega-ynternationals Jan Janssen en Jack de Heer foarme hy in ferneamde oanfalsliny. 

Van Wieren stie oan de basis fan de promoasje yn 1979 nei de A-poule, en de dêrmei gearhingjende dielname oan de Olympyske Winterspullen fan Lake Placid (1980), dêr't de Nederlânske iishockeyploech as njoggende einige. Hy besluet syn aktive iishockeykarriêre nei ôfrin fan it seizoen 1984-1985, gie werom nei Kanada, oant de destiidske foarsitter fan it Nederlânske Iishockey Bûn (NIJB), Sjoerd Feenstra, him twa jier letter oerhelle yn tsjinst te kommen by it bûn. 

Uteinlik wie Van Wieren seis jier (1988-1994) ferbûn oan it bûn, earst as technysk manager en letter as bûnscoach. Hy naam ôfskied mei it seisde plak by it wrâldkampioenskip iishockey foar B-lannen yn Denemark. Yn Kanada wurket Van Wieren tsjintwurdich as projektûntwikkeler.

De Larry van Wieren Cup is nei him ferneamd. Dat toernoai is in Nederlânske iishockeykompetysje organisearre troch it nasjonale iishockeybûn NIJB. It toernoai wurdt spile troch earedifyzjeklups dy't útskeakele binne foar de play-offs om it lânskampioenskip en de bêste teams út de earste difyzje.
Hearrenfeanster Boys

**Hearrenfeanster Boys** is in fuotbalklup op It Hearrenfean.

De fuotbalferiening waard 31 maart 1954 oprjochte om op It Hearrenfean op sneon te fuotbaljen. De klup spile earst yn Hearrenfean-Noard op it Roazefjildsje en op Sportpark Noard. Begjin 1970-er jierren ferhuze de klup nei *Sportpark De Ikkers* yn de wyk de Ikkers.
Nanning Hendrik Bulthuis-museum

**Museum Nanning Hendrik Bulthuis** wie oant desimber 2003 in museum yn it doarp Huzum. De dochter fan Bulthuis, Mien Bulthuis, hie dit museum yn de âlde doarpsstrjitte. 
 
Nanning Hendrik Bulthuis (1885 - 1977) wie skipsbouwer yn Huzum. It bouwen en restauraasje fan boaten die hy efter syn hûs oan in feart dy't útkaam yn de Wurdumer Feart/De Potmarge. Hy hie benammen nocht oan it houtfykwurk oan skeargongen, bedelbalken en roerlatten fan in rûnboaiem. Neist syn wurk snien hy ek bylden. Meastentiids waarden de bylden makke nei oanlieding fan foarfallen yn de maatskippij. De bylden binne dan ek in werjefte fan in lytse iuw sosjaal-kulturele skiednis. De eardere Stifting N.H. Bulthuis hat de kolleksje beskreaun, bewarre en gearstald yn it museum. Yn in skiphûs efter it museum lei de âldste tsjotter fan Nederlân 'De Stêdsflecht'. It skip is boud yn 1840 troch Auke van der Zee. 
De tsjotter krige in plakje yn it lytste skipfeartmuseum fan Nederlân yn de Nije Ljouwerter Jachthaven.
Yn it nij te bouwen havenkantoar komt in eksposysjeromte mei û.o. in oantal skipsmodellen.
De kolleksje houtfykwurk fan Nanning Hendrik Bulthuis krige in plakje yn it restaurearre Museum foar Tsjerklike Keunst yn de Warkumer Werendfridustsjerke. It werfark gie nei it museum Oold Ark yn de Makkingeaster mole.

## Sjoch ek
* List fan Fryske musea
## Keppeling om utens
* Bulthuis op kerkelijkekunst.workum.nl
Jan Marcus Posthuma

**Jan Marcus Posthuma** (Dokkum, 11 juny 1963) is in earder Frysk follybalinternational en heart ta de 'gouden generaasje' dy't yn 1996 Olympysk kampioen waard yn Atlanta. Jan Posthuma wie ien fan de spilers dy't meidie oan it Bankrasmodel, dat model brocht de spilers ta twa medaljes op de Olympyske Spullen.

Jan Posthuma die trijeris mei oan de Olympyske Spullen. De earste Simmerspullen dêr't Posthuma oanmeidie wie yn 1988 yn Seoel. Yn Súd-Korea waard it Nederlânsk follybalteam fiifde. Yn 1992 waard hy by de Simmerspullen yn Barselona mei it Nederlânsk team twadde efter Brazylje. Fjouwer jier, yn 1996 letter wie hy lid fan it Nederlânsk team dat goud ferovere yn Atlanta troch Itaalje yn de finale te ferslaan. Yn totaal hat Jan Posthuma 352 ynterlannen spile foar de Nederlânske ploech.

Yn 2008 die nei ûndersyk yn it sikehûs bliken dat Jan Posthuma noaskanker hie. By syn earste frou hat Posthuma twa jonges, by de twadde frou hat er twa dochters.

## Sjoch ek
* List fan Nederlânske follyballers
Fuotbalferiening Heech

**Fuotbalferiening Heech** is oprjochte op 19 juny 1931 en spilet op Sportpark Heech oan de Skatting. It tenu fan de klup bestiet út in read-wyt streke shirt, wite broek en sportsokken. 

## Skiednis
De feriening waard oprjochte op 19 juny 1931 en krige de namme H.V.C. Dat wie de ôfkoarting fan: Heeger Voetbal Club. Fan hegerhân (KNVB/FVB) moast de namme yn 1945 lykwols wizige wurde yn Fuotbalferiening Heech.

Yn it begjin nei de oprjochting wie it dreech om in fjild te finen wêrtroch't der net folle of gjin kompetysjewedstriden spile wurde koene. De feriening ferkaste wol fjouwer kear fan plak, ear't se op it hjoeddeiske plak oan de Skatting terjochte koene. De feriening spilet hjir sûnt augustus 1946 har wedstriden. De earste jierren krige de klup tastimming om jin yn inkelde lokalen fan de oan de oare kant fan de dyk lizzende eardere suvelfabryk "Op Hoop van Zegen" te ferklaaien. Yn augustus 1962 koene eigen klaaikeamers by if fuotbalfjil yn gebrûk naam wurde. Yn de twadde helte fan de 1970-er jierren waard in gravelfjild mei ljochtynstallaasje oanlein, waarden de klaaikeamers renovearre en útwreide, kaam der in twadde fjild, en ek in kantine.

Oan 'e ein fan it seizoen 1988-1989 waard de feriening stjoerleas. By it flaggeskip (Heech 1) wiene wedstriidformulieren net korrekt ynfolle. Heech rekke as straf alle punten kwyt en degradearre nei de 2e klasse F.V.B. (Frysk Fuotbal Bûn). Neist in pear persoanlike skorsingen waard it sittende bestjoer as "polityk" einferantwurdlike foar ien jier skorst. It hat bliken dien dat it bestjoer doetiids net op de hichte wie fan ien en oar. It ris sa grutske fuotbalbolwurk wie djip fallen. Leden, âld-bestjoerders, frijwilligers en oare persoanen dy't de klup in waarm hert tadroegen giene mei sukses oan slach om de feriening wer op de rails te krijen. 

Yn 2006 sette der frouljusalvetal útein, Op 1 jannewaris 2009 waard der in gearwurkingsferbân mei IJ.V.C. fan Drylts oangien om it frouljusfuotbal foar beide ferienings te behâlden. It frouljusteam Heech/IJ.V.C. wie berne. Mei yngong fan it seizoen 2014/2015 is de frouljustak opheft. Trochdat it net langer slagge om genôch froulju byinoar te krijen foar in alvetal.
Fuotbalferiening It Hearrenfean

**Fuotbalferiening It Hearrenfean** is de amateurôfdieling fan SC It Hearrenfean. De thúswedstriden wurde spile op Sportpark Skoatterwâld oan de Oranje Nassaulaan. It tenu fan de klup bestiet út  blau/wyt streke shirt mei pompeblêden (as de Fryske flagge), wite broek en swarte sokken mei in blau-wite râne.

## Skiednis
De feriening waard yn 1920 oprjochte as "VV Spartaan". Nei meardere fúzjes en in nammewiziging waard It Hearrenfean in topper yn it Noarden fan it lân, mei Abe Lenstra as ferneamde spiler. Yn de Hongerwinter 1944-1945 helle de klup 86 jonge fuotballerkes út Amsterdam nei It Hearrenfean om oan te sterkjen. Se waarden ûnderbrocht by klupleden, ûnder wa Lenstra. Yn 1977 splitste de ôfdieling betelle fuotbal him ôf en gie fierder as SC It Hearrenfean. 

Sûnt 1928 spile de klup syn wedstriden op Sportpark Noard, Op 4 septimber 1996 waard it Sportpark Skoatterwâld yn gebrûk naam. SC It Hearrenfean wie al earder ferhúze nei it Abe Lenstra Stadion, en brûkt Sportpark Skoatterwâld as trainingslokaasje en as haadstadion fan de froulju.
Fuotbalferiening HJSC

**Fuotbalferiening HJSC** (*Hommerts-Jutryp Sport Combinatie*) is oprjochte op 12 april 1947 en spilet op Sportpark Oan it Far yn De Hommerts. It tenu fan de klup bestiet út in grien shirt, wite broek en griene sokken mei in wyt board. 

## Skiednis
De offisjele oprjochtingsdatum fan de fuotbalferiening HJSC is 12 april 1947. Mar yn de argiven fan de eardere gemeente Wymbritseradiel komt de namme HJSC al yn de 1930-er jierren foar. Dat mooglik is der sprake fan in trochstart fan de feriening. De klupkleuren waarden om praktyske redenen grien-wyt dit omdat de kuorbalferiening yn dizze kleuren sporten, en de fuotballers dy't ek by it kuorbal aktyf wiene mei dizze kleuren gjin ekstra sportklean oan hoegden te skaffen.
Fuotbalferiening Holwert

**Fuotbalferiening Holwert** is oprjochte op 21 maaie 1948 en spilet op sportkompleks de Morgenzon oan de Beyerstrjitte. It tenu fan de klup bestiet út in blau shirt mei swarte streken en swarte boarden op de mouwen, in swarte broek en blauwe sokken mei in wyt board. Sûnt 2014 binne de kantine en de klaaikeamers fan de fuotbalferiening húsmanne yn it multyfunksjonele akkommodaasje, "De Ynset".
Sportferiening Houtigehage

**Sportferiening De Houtigehage** is de omniferiening út De Houtigehage.
De feriening bestiet út de 
* Fuotbalferiening De Houtigehage
* OKK de gymnastykferiening fan De Houtigehage
Sportferiening De Houtigehage

**Sportferiening De Houtigehage** is oprjochte op 1 april 1929 en spilet op sportpark Duinoord oan de Dúnoardswei yn De Houtigehage. It tenu fan de klup bestiet út in  read shirt mei giele baan, swarte broek en reade sokken mei trije giele strepen.

## Skiednis
Yn de maitiid fan 1929 waard yn it doarpskafee de earste oanset jûn ta de hjoeddeistige fuotbalferiening. Se kamen doe mei it idee om de earder ta siele feriening OKK (Oefening Kweekt Kunst) nij libben yn te blazen. Op 1 augustus 1929 trede de klup ta oant de Fryske Fuotbal Bûn (FVB) en waard yndield yn de 3e klasse C. De namme fan de feriening waard Sportferiening De Houtigehage, mei de kleuren blau-wyt.

It wedstriidfjild wie dêr't no it kluphûs Duinoord stiet. Fanwegen de grutte sânflakte waard it ek wol "de Sahara fan Houtigehage" neamd. Dat sânfjild waard yn 1932 ferlitten. Yn 1936 promovearre de klup nei de KNVB. Yn dyselde jierren waarden de klupkleuren fan De Houtigehage fan blau-wyt wizige yn read-giel.
Aldheidkeamer Lemster Fiifgea

De **Aldheidkeamer Lemster Fiifgea** is sûnt 1967 in museum oan de Nijbuorren op De Lemmer. De kolleksje jout in oersjoch fan it eardere libben op De Lemmer:
* eardere fiskerij en skipfeart op de Sudersee
*Feanterij
*Samling Lemster  kerfsneed- diggelguod, fan Rintsje de Boer. 
*Fotokolleksje fan alle doarpen yn Lemsterlân. 

Fierders binne der wikseljende eksposysjes.

## Sjoch ek
* List fan Fryske musea

## Keppeling om utens
* ''Oudheidkamer Lemster Fiifgea in Lemmer''
Fuotbalferiening Eastergoa

**Fuotbalferiening Eastergoa** is oprjochte op 28 july 1964 en spilet op de akkommodaasje oan de Stienfeksterwei yn Ie. It klupgebou hjit *Oan 'e Line* . de klupkleuren binne in read shirt, giele broek en sokken.

## Skiednis
De feriening is ûntstien troch tadwaan fan doetiidsk Ds. Sinia út Ie, dy't fûn dat it jongfolk mear (sport)fertier nedich hie. Tegearre mei in oantal sportleafhawwers út it doarp, is doe't de fuotbalferiening opstart.  

De namme Eastergoa is ferneamd nei de streek Eastergoa, in gebiet dat him útstrekt eastlik fan de eardere Middelsee (no It Bilt) nei de Lauwersmar, dus hast hielendal Noardeast Fryslân. Op sportkompleks De Streng hat de fuotbalferiening de beskikking oer twa fjilden en in trainingsfjild.
Dûkmuseum

It **Dûkmuseum** stiet oan de Kadyk op yndustryterrein Lemsterhoek op De Lemmer. It museum jout in byld fan dûken troch de iuwen hinne. Sa binne der dûkpakken en dûkhelpmiddels en in soad etalaazjepoppen yn ferskate dûkútrêstingen.

## Sjoch ek
* List fan Fryske musea
Tjeerd Ritskes Velstra

**Tjeerd Ritskes Velstra** (Lekkum, 10 novimber 1840 - Ljouwert, 8 maaie 1918) wie in Frysk heareboer, toanielskriuwer en dichter yn it Frysk. 

## Libben en wurk
Tjeerd Velstra wie in soan fan skoalmaster Ritske Velstra dy't yn 1844 feehâlder ûnder Jelsum waard. Tjeerd Velstra buorke nei syn trouwen earst op Skinkeskâns ûnder Deinum en letter hied er in pleats tusken Marsum en Ljouwert.

Velstra wie yn de jierren 80 en 90 fan de 19e iuw ferneamd troch syn moralistysk-romantyske toanielstikken dêr't leafst 31 fan opfierd waarden troch it Ljouwerter Toanielselskip. In soad fan syn wurk ferskynde yn de Rimen en Teltsjes (1906 - 1911). Oant 1880 dichte er ek, gedichten dêr't er de emoasje yn foar it sosjaal-realisme fan bygelyks it Winterjûnenocht oer sette. De toanielstikken *It gouden kroantsje* (1879), *De twa ringen* (1880) en *Sjouke de Fries* (1881) waarden bekroane troch it Frysk Selskip dat ek graach mear romantyk en gefoel op toaniel hawwe woe.

Velstra wie lid fan de gemeenteried fan Menameradiel, Provinsjale Steaten en bestjoerslid fan it Frysk Selskip fan 1879 - 1892.

Velstra wie teffens in leafhawwer fan hynders en de hurddraverij. Hy sette him yn foar it befoarderjen fan de hynstesport. Mei syn merje Sophie wûn er tal fan prizen, in Gouden Swipe en sulveren teeservizen.

Tjeerd Ritskes Velstra wenne yn Ljouwert yn de filla *Baensein*, dy't er yn 1885 sette litten hie, oan de Marsumerdyk. Yn 1905 ferhuze er nei de binnenstêd fan Ljouwert.
Jarig van der Wielen

**Jarig van der Wielen** (Ljouwert, 24 jannewaris 1880 - dêre, 7 july 1950), bekend as **Oom Jarig**, wie de ynspirator en stifter fan de earste Folkshegeskoalle fan Nederlân: Allerdseach by Bakkefean (1931). Boppedat wie er sosjalistysk riedslid en wethâlder fan de gemeente Opsterlân.

Nei't er in skoft oer de wrâld swalke hie, begûn er yn 1920 mei it opsetten fan praatjûnen foar manlju. Foar froulju wienen der gearkomsten oer húshâldskoallen en gesinsfersoarging. It gie him om de foarming fan de arbeider. Dy moast alles krije wat nedich wie om selsstannich yn it libben stean te kinnen.

Hy hat 22 jier oan de Folkshegeskoalle wurke en wenne yn it "Hûs mei it Each".

Hy waard yn juny 1950 troch Prins Bernhard bekroand mei de Sulveren Anjer, Van der Wielen wie ôfwêzich fanwegen sykte. Noch gjin moanne letter stoar er yn syn berteplak; lokale en nasjonale media skreaune oer syn dea.

## Keppelings om utens
* Kanon Sosjaal Wurk
183 f.Kr.

## Foarfallen

## Berne

## Ferstoarn
* Skipio Afrikanus, Romeinsk generaal en politikus
* Hannibal, Kartaachsk generaal en politikus
Fuotbalferiening Hurdegaryp

**Fuotbalferiening Hurdegaryp** is oprjochte op 10 oktober 1962. De klup spilet op sportpark De Warren oan de Jintewarren yn Hurdegaryp. It tenu fan de klup bestiet út in read shirt, swarte broek en sokken yn deselde kleur.

## Skiednis
Yn 1932 waard der al in snein fuotbalklup oprjochte yn Hurdegaryp. Der waard destiids spile op in terrein dat fergees beskikber steld wie efter de Boargemaster Drijberweg. Yn augustus 1945 gie dy klup op yn de Hurdegaryp Sportferiening. Begjin 1950-er jierren rûn de animo om te fuotbaljen lykwols sterk werom, wat de ein betsjutte fan it fuotbaljen yn Hurdegaryp.

Yn it begjin fan de 1960-er jierren kamen de fuotbalgefoelens dochs wer ta libben en waard op 10 oktober 1962 de *SV Hardegarijp* oprjochte, in omniferiening mei ûnder oare follybal, tafeltennis, badminton en basketbal. Yn 1981 stapte de fuotbalferiening út dizze omniferiening en gie selsstannich fierder. It fuotbalfjild wie yntusken al ferpleatst nei in terreintsje achter de Plesmanstrjitte. Yn 1971 wie der wer in ferhuzing en doe nei de lokaasje dêr't de klup no noch aktyf is nammentlik it sportkompleks De Warren. Yn 2002 waard der in tribune by it kompleks boud, en is der in ljochtynstallaasje om it wedstriidfjild pleatst.
7e iuw f.Kr.

De **7e iuw f.Kr.** of **sânde iuw foar Kristus** rûn fan 1 jannewaris 700 f.Kr. oant 31 desimber 601 f.Kr.



700 f.Kr.
699 f.Kr.
698 f.Kr.
697 f.Kr.
696 f.Kr.
695 f.Kr.
694 f.Kr.
693 f.Kr.
692 f.Kr.
691 f.Kr.

690 f.Kr.
689 f.Kr.
688 f.Kr.
687 f.Kr.
686 f.Kr.
685 f.Kr.
684 f.Kr.
683 f.Kr.
682 f.Kr.
681 f.Kr.

680 f.Kr.
679 f.Kr.
678 f.Kr.
677 f.Kr.
676 f.Kr.
675 f.Kr.
674 f.Kr.
673 f.Kr.
672 f.Kr.
671 f.Kr.

670 f.Kr.
669 f.Kr.
668 f.Kr.
667 f.Kr.
666 f.Kr.
665 f.Kr.
664 f.Kr.
663 f.Kr.
662 f.Kr.
661 f.Kr.

660 f.Kr.
659 f.Kr.
658 f.Kr.
657 f.Kr.
656 f.Kr.
655 f.Kr.
654 f.Kr.
653 f.Kr.
652 f.Kr.
651 f.Kr.

650 f.Kr.
649 f.Kr.
648 f.Kr.
647 f.Kr.
646 f.Kr.
645 f.Kr.
644 f.Kr.
643 f.Kr.
642 f.Kr.
641 f.Kr.

640 f.Kr.
639 f.Kr.
638 f.Kr.
637 f.Kr.
636 f.Kr.
635 f.Kr.
634 f.Kr.
633 f.Kr.
632 f.Kr.
631 f.Kr.

630 f.Kr.
629 f.Kr.
628 f.Kr.
627 f.Kr.
626 f.Kr.
625 f.Kr.
624 f.Kr.
623 f.Kr.
622 f.Kr.
621 f.Kr.

620 f.Kr.
619 f.Kr.
618 f.Kr.
617 f.Kr.
616 f.Kr.
615 f.Kr.
614 f.Kr.
613 f.Kr.
612 f.Kr.
611 f.Kr.

610 f.Kr.
609 f.Kr.
608 f.Kr.
607 f.Kr.
606 f.Kr.
605 f.Kr.
604 f.Kr.
603 f.Kr.
602 f.Kr.
601 f.Kr.


## Sjoch ek
* Iuwskema
* Jierskema
* Deiskema